Sak 6: Evaluering av omorganiseringen i Torpo IL	

Torpo il har nå i en periode på 2 år prøvd ut ny organisering av styrene. 
Organiseringen er nå som følger:
Organisering av styret:
Torpo IL har ett hovedstyre som består av leder, nestleder, kasserer, sekretær, leder arbeidsgruppe fotball, leder arbeidsgruppe ski og leder arbeidsgruppe allidrett. Medlemmene i arbeidsgruppene fungerer som varamedlemmer til hovedstyret.  

Leder, nestleder og sekretær: har mer eller mindre samme oppgaver som tidligere. Se evt egne arbeidsbeskrivelser/ årshjul

Kasserer: Felles kasserer for hele laget. Kasserer har fått en veldig stor jobb og er avhengig av at alle i styret og arbeidsgruppene følger de instrukser og rutiner som blir utarbeida. Dette har vi jobba med det siste året, men det må fortsatt jobbes intensivt med i 2016. (Se eget skriv/ rutinebeskrivelse) Det er laget oversikt over alle oppgaver som kasserer har i både hovedlag og arbeidsgrupper. Disse er satt inn i årshjul som er kasserer sin arbeidsliste/ sjekkliste. 
Vi har egen regnskapsfører som fører regnskapet. Regnskapsfører møter, etter forespørsel på styremøter inntil 3 ganger i året for å legge fram regnskapet. Regnskapsfører får i 2015 og 2016 et gavekort på 5000 kr i året som kompensasjon.

Arbeidsgruppe fotball, ski og allidrett
Gruppene har ikke egne styrer, men en leder som sitter i hovedstyret. Arbeidsgruppe ski og fotball består av 2 medlemmer i tillegg til leder. Allidrett har ett medlem i tillegg til leder. Siden gruppene er små, er det viktig at de samarbeider godt.  Ansvarsoppgaver fordeles innad i gruppa. Viktig at det ikke går ut mer enn en person fra arbeidsgruppa hvert år, derfor bør kanskje disse vervene velges for 3 år om gangen.

Arbeidsgruppe fotball:
Gruppa fordeler ansvar seg imellom (Leder, kioskansvarlig og materialforvalter) De har fått gode rutiner og sjekklister på bl.a Knøttecupen. Gruppa bruker ressurser/ folk utenfor styret i forbindelse med ulike arrangement eller arbeidsoppgaver. Rutiner i forhold til økonomi må jobbes mer med i samarbeid med kasserer og regnskapsfører.

Arbeidsgruppe ski:   
Ski er nok den gruppa som har opplevd de største endringene etter omorganiseringen. Gruppa har egentlig også bare hatt ett helt år til utprøving. I forkant av omorganiseringen ble det utarbeida sjekklister og årshjul, men gruppa har ikke kommet godt nok inn i rutinene med å bruke dem og oppdatere dem. Her ligger et klart forbedringspotensiale. Rutiner i forhold til økonomi er også et område som må jobbes mer med i samarbeid med kasserer og regnskapsfører.

Knøttecupen har egen leder som ble valgt på årsmøtet i 2014. Lederen velges på årsmøtet (for 2 år om gangen). Lederen av gruppa har i utg.pkt ingen andre verv i styret. Det er egen detaljert arbeidsbeskrivelse med årshjul for dette vervet.

Basaren blir arrangert av alle medlemmene i styret og arbeidsgruppene. Leder har ansvar for å kalle inn til planleggingsmøte ca 4-6 uker i forkant. Viktig å fordele ansvar og lage oversikt på dette.

Arbeidsbeskrivelser og sjekklister
Alle som har verv og ansvar i idrettslaget har ansvar for å følge opp og kontinuerlig være med på å evaluere sjekklister og arbeidsbeskrivelser for ulike verv og arrangement. Dette skal være med på å kvalitetssikre arbeidet som gjøres i laget. Og ved hjelp av dette har vi lagt et godt grunnlag for at de som skal overta ulike verv skal ha et godt arbeidsredskap.

ØKONOMI
Vi fører grupperegnskap for arbeidsgruppene og arrangementsregnskap for store arrangement. 
Rutiner må innskjerpes.

GENERELT	 
Det er fortsatt veldig vanskelig å få tak i folk til å sitte i styret og ta ansvar, slik at vi i styret mener at sammenslåingen var det eneste riktige å gjøre. I fortsettelsen er det allikevel flere ting som er viktig å tenke på og ta tak i:
· Å ha begge kjønn representert i arbeidsgruppene
· Å dra inn eksterne folk på store arrangement, knytte til seg ansvarlige på ulike områder som deltar på planl.møter i forkant og evaluering i etterkant. 
· Lage tydelige lister med ansvarsfordeling til alle arrangement. Vurdere å bruke sekretær til å være med på å skrive dugnadslister.
· Utarbeide gode rutiner i fht økonomi og behandling av penger. Dette gjelder hovedlag, og alle arbeidsgruppene.
· Se på ansvarsoppgavene til sekretær opp mot andre verv. Styret satte på styremøte 03.02.16 opp forslag på ansvarsoppgaver sekretær kunne overta for å avlaste andre verv. Dette bør gjennomgås og vurderes.
· Skaffe underslagsforsikring!!
· Passe på jevnlig å oppdatere permer med sjekklister og årshjul (alt ligger på minnepinne og skal stå i permer på klubbhuset. Bør kanskje også legges på heimesida?) 	
· Det kan anbefales å holde mer jevnlige styremøter gjennom året (f.eks 6.hver uke)





Vi har følgende sjekklister/ årshjul:
· Knøttecup
· Sjekkliste Gaurhovdrenn og Ribberenn 
· Sjekkliste/ årshjul leder arbeidsgruppe ski
· Sjekkliste kioskansvarlig skirenn
· Sjekkliste klubbmesterskap
· Sjekkliste basar
· [bookmark: _GoBack]Sjekkliste/ årshjul materialforvalter fotball
· Årshjul leder
· Årshjul nestleder
· Årshjul og sjekkliste kasserer
· Årshjul sekretær
· Årshjul leder fotball
· Årshjul leder allidrett
· Arbeidsoppgaver banenemnd
· Kioskansvarlig fotball



